作者：无名氏
词牌/韵律：十二时・忆少年

paragraphs: 太平时。
御华夷。
躬听断破危疑。
春秋鼎盛，绌声乐游嬉。
日升繁机。
长驾远驭垂。
意在轩羲。
恢六典、斥三垂。
有殊尤绝迹，盛德魄周施。
方将缀缉声诗。
扩皇纲，明帝典，绍累圣重熙。
高拱无为。
事难知。
春色盛，逼千秋嘉节，忽闻玉几。
颁命彤闱。
厌世御云归。
翊翠凤，驾文螭。
缥缈难追。
侍臣宫女，但攀慕号悲。
玉轮动，指嵩伊。
龙镳日益远空游，汉庙冠衣。
惟盛德巍巍。
镂玉册，传青史。
昭示无期。